text: Tað, sum gera barnaróðrarnar og gentu – og dreingjaróðrarnar so áhugaverdar og spennandi, er eisini, at seinastu tvey róðrarárini er manningartalið vaksið heilt nógv. Serliga barnamanningarnar hava sett mett, og gleðiliga er, at so nógv róðrarfeløg um landið manna bátar. Áhugavert eisini at eygleiða, at á varmakeldu róðu bert trý 10-mannafør, har vit vistu næstan úrslitið, áðrenn róð var. Soleiðis kunnu vit halda fram við øðrum bátastøddum.
text: #000002
text: Men í barnaróðri er heilt onnur støða og kapping, tí bátatalið er so stórt, har neyðugt er at skifta bátarnar í riðlar fyri finaluróðurin. Um fjøruti barnamanningar. Sig so tað. Sum eldri eygleiðara venda eyguni míni minst líka nógv ella kanska meira móti ungdómsrógvingini. Hetta at síggja, hvussu spelkin hesi ungu fara til verka, venja og mennast, har foreldur og næstringar ganga upp í lív og sál, hvussu hilnast hjá teimum ungu.
text: #000003
text: Grundkjarnan í serliga barnaróðrunum eru foreldrini, sum oftast venja børnini, koyra bátarnar á stevnu, ja, og hjúkla um tey ungu. Havi í fleiri ár hugsað um, hví so nógv ung gevast at rógva kapp, tá tey hava róð seinasta róðurin í gentu-og dreingjaróðri. Onkur gevst longu eftir barnaróðrarnar. Annað er, at í barnaróðri fáa vit mest sum hvørt ár aðrar bátar frammi í oddinum, tí tey, sum eru har frammi í ár, eru flest ov gomul at rógva barnaróður næsta ár.
text: #000005
text: Manningin umborð á Drekanum úr Havn hevur júst fingið heiðursmerkini um hálsin. (Mynd Erlendur)
text: #000006
text: Greitt er, at eftir serliga miðnámsskúlin fer fram heilt stóra broyting. Tá hava fleiri rógvarar róð kapp fyrst kanska trý ár barnaróður fyri síðani fýra ár gentu – ella dreingjaróður. Nógv eru tá ”mettaði” av kappróðri, og nú skal okkurt meira spennandi henda á lívsleiðini. Uttanlandsferðir, festivalar, og so skulu tey ungu undir víðari útbúgving, har fleiri fara av landinum.
text: #000007
text: Kappróður kann slett ikki sammetast við aðrar ítróttagreinar sum tildømis bóltsspølini. Kappróðurin er so bundin um summarið, har nakrir rógvarar sita sum statur í statinum í báti, har eingin er at skifta við sum í bóltspølunum. Tí er so torført at manna bát, um onkur eftir ungdómsrógvingina kundi ynskt sær at manna 5-mannafar og 6-mannafar við kvinnum og 6-mannafar við monnum. Hetta sigur søgan.
text: #000009
text: Tað grør um gangandi fót í kappróðrinum á fleiri mótum í Klaksvík. Her manningin umborð á Sævarmoy úr Klaksvík.
text: #000010
text: Mær dámar heilt væl, at komandi kappingarár, skulu gentu – og dreingjabátarnir rógva í tveimum bólkum. Spennandi at fylgja, hvussu hetta hildnast. Endurtøka mín er, at sjálvandi skulu barnamanningar eisini rógva í tveimum bólkum eftir aldri. Róðrarárið 2022 skal vera eitt royndarár hesum viðvíkjandi. Síðani kunnu vit eftirmeta og taka samanum.
text: #000011
text: Hesir byrjaðu at rógva í fjør, og nú eru teir heilt frammi í oddinum. Manningin umborð á Títlingi úr HR. (Mynd Erlendur)
text: #000012
text: Tað hevur gingið heilt væl higartil at avgreiða róðrarnar, siga tey, undirritaði hevur tosað við. Sjálvandi er altíð okkurt, sum kundi verið gjørt betri. Vil enda og siga enn einaferð, at tað er fragd at síggja, hvussu stórur áhugi er at manna ungdómsbátarnar um landið, og at fleiri og fleiri róðrarfeløg megna nú at manna bátarnar. Myndatól mítt var ikki í Fuglafirði, men tú fært mangan myndir sendandi, og her siga vit takk. Leygardagin 17. juli skal rógvast í Sandavági.
text: #000013
text: Havi altíð okkurt hjartasuff, tá talan er um kappróður. Hesuferð tvey málslig. Gleðiligt at síggja, at heili fimm 6-mannafør mannað við eldri kvinnum róðu á varmakeldu, men ikki dámar mær orðið masters, sum slett ikki hoyrir heima í føroyskum kappróðri, har alt í bátinum eru aldargomul nøvn. Er ikki nógmikið at siga 6-mannafør við kvinnum og 6-mannafør við kvinnum eldri? Einfald og vøkur nøvn. Og so skal eg heilsa og siga, at tað var ikki gamalt at skriva søkur og stevnur við stórum. Ikki Jóansøka, Ólavsøka, Vestanstevna og Varmakelda men jóansøka, ólavsøka, vestanstevna og varmakelda. (Vagnur)
text: #000014
text: Tað er at frøast um, at tey í Kollafirði eisini halda seg til og bjóða av. Manningin av Kolli úr Kollafirði. (Mynd Erlendur)
text: #000015